**Informácia o priebehu a výsledkoch rokovania výboru MsO SRZ Trenčín**

**dňa 19.10.2017**

**Program rokovania:**

1. Zahájenie

2. Prerokovanie zápisnice z rokovania poslednej schôdze výboru MsO SRZ

3. Prerokovanie a schválenie došlých faktúr a ostatných finančných náležitostí

4. Základné východiská pre prípravu rozpočtu MsO SRZ na rok 2018

5. Pokyny pre prípravu a vykonanie inventarizácie majetku MsO SRZ

v roku 2017, určenie komisie na vyradenie majetku z evidencie.

6. Prerokovanie žiadosti na vykonanie pretekov v love rýb

na Váhu pri obci Zamarovce v mesiaci jún 2018

7. Stav čerpania rozpočtu k 30.9.2017

8. Rôzne

9. Záver

**Účasť:** Lauš, Sokol, Remenec, Kukučka, Riška, Šranc, Chlpek, Klas,

**Ospravedlnení**: Malík, Hamaj, Cintula

**Za MKK**: Habáň

–––––––––––––––––––––––––––––––––––––––––––––––––––––––––––––––––––––––––––

Ad 1.) Záhájenie vykonal predseda MsO. Program rokovania výboru MsO bol jednohlasne schválený.

Ad 2.) Zápisnicu z poslednej schôdze výboru MsO prečítal tajomník MsO. K textu zápisnice neboli vznesené žiadne pripomienky.

Hlasovanie: Za: 8 Zdržal sa: 0 Proti: 0

Ad 3.) Výbor prerokoval a schválil preplatenie cestovných náhrad, došlých faktúr za násady a služby a drobných nákupov súvisiacich so zabezpečením údržby a rozvoja majetku MsO.

Hlasovania: Za: 8 Zdržal sa: 0 Proti: 0

Ad 4.) Základné východiská pre zostavenie rozpočtu na MsO na rok 2018 predniesol predseda MsO. Rozpočet bude zostavený ako vyrovnaný, pri zachovaní požiadavky na min.45% rozpočtovaných prostriedkov plánovať do zarybnenia. Požiadal členov výboru MsO,

-2-

aby svoje požiadavky na finančné zabezpečenie rozvoja jednotlivých jednotlivých ObO , ako aj nákupy strojov a technického vybavenia predložili do 30.10.2017.

Ad 5.) Pokyny pre prípravu a vykonanie inventarizácie majetku a finančných prostriedkov k 31.12.2017 vydal tajomník MsO. Upozornil aby so ObO prevzali inventúrne súpisy majetku, venovali poroznosť na funkčnosť prostriedkov a zariadení a pri rušení boli riadne spracované komisiami „návrhy na rušenie“. Rušenie nástrojov v nákupnej hodnote nad 100.-eur sa bude fyzicky vykonávať komisiou na RD.

Ad6.) Výbor MsO prerokoval žiadosť sekretariátu RADY SRZ o vyjadrenie výboru MsO ku  konaniu pretekov na rieke Váh ( nový žel.most – 2 km hore prúdom) v termíne

21.-24.6.2018. Po diskusii výbor požiadavku neodporúčal schváliť.

Hlasovanie: Za : 0 Zdržal sa: 0 Proti: 8

Ad 7.) O stave čerpania rozpočtu k 30.9.2017 informoval predseda MsO. Podrobne informoval o plnení jednotlivých položiek príjmovej časti rozpočtu. Príjmy dosiahli 107,62% plánovaných príjmov v rozpočte. Výdaje k 30.9.2017 sú na úrovni 69,73 % z výdajov plánovaných v rozpočte. Výbor MsO vzal informáciu na vedomie.

Ad 8.) Rôzne:

-p.Lauš : informoval o stave v príprave zákona o rybárstve a postupu RADY SRZ. Upozornil, že všetky nám dostupné informácie sú zverejňované na web stránke srztrencin.sk.

-p. Kukučka: informoval výbor o priebehu jesenného zarybnenia kaprom rybničným K-2 a K-3

-p.Sokol: upozornil na potrebu plánovať viac finančných prostriedkov na budúci ročník súťaže „Laugaricio cup“

- p.Klas: požadoval vykonať odlov vodnej plochy tzv. „Žabák“ v Zamarovciach, nakoľko dochádza v poklesu vodnej hladiny a je tam veľa rýb.

- p.Lauš: upozornil, že tento objekt nie je rybárskym revírom a je majetkom SVP š.p. Akúkoľvek manipuláciu s vodnou hladinou a rybami musí odsúhlasiť SVP š.p. Rokovaním o výlove bol poverený podpredseda MsO.

-p. Šranc: informoval o nutnosti nákupu obálok pre distribúciu spravodaja Petrov zdar

-p.Klas: informoval o nutnosti dokončiť výlov pstruha potočného na chovnom úseku Tarabové a zlovenie Zlatovského potoka, kde sa nachádza jalec hlavatý, ale aj mrena severná.

Ad.9) Schôdzu výboru MsO ukončil predseda MsO.